Catmandum

Catmandum"Catmandum": Tuomo Pekkanen & Reijo Pitkäranta, Lexicon hodiernae Latinitatis Finno-Latino-Finnicum. Societas Litterarum Finnicarum, Helsinkium, 2006; Ebbe Vilborg, Norstedts svensk-latinska ordbok. Andra upplagan. Norstedts akademiska förlag, Stockholm, 2009. lingua Nepali काठमाडौं ,Unde vb. adiect. "Kathmanduensis", cf. nomina biologica e.g. Impatiens kathmanduensis est urbs Nepaliae et a saeculo XVIII caput huius civitatis. Ibi homines 975 453 anno 2011 habitabant. Sub radice montium Himalaya media valle Kathmanduensi iacet ad ripam occidentalem fluminis Bāgamatī. 

Urbes fere quattuor sibi adiacentes aevo medio in valle Kathmanduensi floruerunt, e quibus una, Kāntipura (कान्तिपुर) olim rite appellata sed iam a peregrinatoribus Europaeis saeculo XVII nomine Cadmendu"In urbem metropolitanam regni Necbal, quae Cadmendu dicitur" . "Cadmendu" saepe et alibi laudata, anno 1786 caput regni constituta est. Nomen hodiernum ab hospitio religioso  (devanagari काष्ठमण्डप: ad pedem litterarum "deversorium ligneum") trahitur, a saeculo XII in scripturis relato, iam saeculo VII fide archaeologorum constructo, anno 1596 certe renovato, media urbe olim eminente sed terrae motu magnitudine 7.8 die 25 Aprilis 2015 incidente deleto.

Urbs et vallis Kathmanduensis patrimonio mundiali inscriptae sunt, templis aedificiisque Buddhisticis et Hinduicis multis ornatae, quorum haud pauca eodem terrae motu anno 2015 destructa sunt. Urbs nihilominus a peregrinatoribus omnis terrarum orbis permultis frequentatur.

 Notae 

 Bibliographia 
 Pete Pattisson, "'The car horn is uncivilised': how Kathmandu's streets went quiet" in The Guardian (24 Octobris 2017)

 Nexus externi 

 Situs officialis
 Situs diarii The Kathmandu Post

Categoria:Capita
!